заявиха, че методологията, използвана за изчисляване на равнището на отстраняване на вредата, е неправилна, тъй като сравнението с продажните цени на Съюза не се основава на действителната цена за първия независим клиент в Съюза, а на конструираната експортна цена, която е изкуствено занижена. Следователно маржовете на вредата са изкуствено завишени.
 (382)
 Целта на изчисляването на маржа на вредата е да се определи дали ако върху експортната цена на субсидирания внос се приложи по-ниска митническа ставка от ставката, основана на маржа на субсидията, това би било достатъчно за отстраняване на вредата, причинена от субсидирания внос. Тази оценка се основава на експортната цена на границата на Съюза, която се счита за сравнима с цената франко завода на промишлеността на Съюза. В случай на експортни продажби чрез свързани вносители, по аналогия с подхода, следван в изчислението на дъмпинговия марж, експортната цена се конструира въз основа на цената на препродажбата на първия независим клиент. В противен случай с двата инструмента ще има два различни резултата при оценяване на една и съща ситуация по отношение на маржа на вредата. Поради това Комисията счита, че прилаганата методология предоставя точна основа за сравняване на цените и следователно за установяване на равнището на отстраняване на вредата. Поради това твърдението се отхвърля и методологията за определяне на равнището на отстраняване на вредата се потвърждава.
 7.2. Окончателни мерки
 (383)
 С оглед на изложените по-горе констатации следва да се наложи окончателно изравнително мито в размер, достатъчен за отстраняване на вредата, причинена от субсидирания внос, без да се надвишава установеният марж на субсидията.
 (384)
 След оповестяването на заключенията промишлеността на Съюза поиска налагането на мерки да бъде под формата на специфични мита, вместо под формата на адвалорни мита. Припомня се, че на предварителния етап бяха наложени адвалорни антидъмпингови мита. Адвалорните мита всъщност са обичайно предпочитаната форма на мерки, тъй като правят мерките по-ефективни в случай на промени на експортната цена. Промишлеността на Съюза поиска налагането на мерки да бъде под формата на специфични мита по три основни причини:
 —
 Индийските експортни цени на тръбите от пластичен чугун са следвали низходяща тенденция, която се е засилила след налагането на временните антидъмпингови мита;
 —
 Практиките на неутрализиране от страна на индийските производители износители вече са започнали след налагането на временните антидъмпингови мерки и в настоящия случай съществува голяма вероятност от договаряне между свързаните дружества;
 —
 Цените на тръбите от пластичен чугун могат да се колебаят в съответствие с колебанията на цените на суровините.
 (385)
 Що се отнася до горепосочените първа и втора причина на промишлеността, които в известна степен са свързани, не всяко намаление на индийските експортни цени след разследвания период е водило задължително до увеличаване на субсидирането. Степента, в която адвалорно мито не би било ефективно за противодействие по отношение на равнището на субсидиране, настъпило след разследвания период, следва, ако е целесъобразно, да бъде предмет на искане на промишлеността на Съюза за междинно преразглеждане съгласно член 19 от основния регламент. Що се отнася до третата точка, самата промишленост призна, че цените на основната суровина за производството на тръби от пластичен чугун — желязната